Komission asetus (EY) N:o 1637/2001, annettu 23 päivänä heinäkuuta 2001, Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta annetun neuvoston asetuksen (ETY) N:o 3880/91 muuttamisesta



Virallinen lehti nro L 222 , 17/08/2001 s. 0020 - 0028



Komission asetus (EY) N:o 1637/2001, annettu 23 päivänä heinäkuuta 2001, Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta annetun neuvoston asetuksen (ETY) N:o 3880/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta 17 päivänä joulukuuta 1991 annetun neuvoston asetuksen (ETY) N:o 3880/91(1) ja erityisesti sen 2 artiklan 3 kohdan ja 4 artiklan, sekä katsoo seuraavaa: (1) Villieläimistön ja -kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin yhdeksännessä kokouksessa vuonna 1994 vaadittiin, että Yhdistyneiden Kansakuntien elintarvike- ja maatalousjärjestö (FAO) ja alueelliset kalastusalan elimet huolehtisivat rustokalalajien (hait ja rauskut) saaliiden määriä ja kauppaa koskevien tietojen seurannasta. (2) Kansainvälinen merentutkimusneuvosto (ICES) päätti 87. sääntömääräisessä kokouksessaan vuonna 1999 hyväksyä rustokaloille lajiryhmät rustokalalajien tutkimusryhmän raportissa esitetyllä tavalla ja pyytää FAO:ta sisällyttämään nämä lajit Koillis-Atlantin saalistietoja koskevaan Statlant 27A -kyselylomakkeeseensa. (3) ICES on laajentanut niiden lajien luetteloa, joiden Koillis-Atlantilta saatujen saaliiden määrät rekisteröidään ICES:n tietokantaan, ja siksi jäsenvaltioita olisi kannustettava toimittamaan kyseiseen luetteloon lisättyjen lajien saaliita koskevat tilastot. (4) Asetuksen (ETY) N:o 3880/91 4 artiklan 2 kohdassa säädetään, että jäsenvaltiot voivat, Eurostatin annettua siihen etukäteen luvan, ilmoittaa tiedot myös muussa muodossa tai muulla välineellä kuin asetuksen liitteessä IV on säädetty. (5) Useat jäsenvaltiot ovat pyytäneet lupaa tietojen toimittamiseen muussa muodossa tai muulla välineellä kuin asetuksen (EY) N:o 3880/91 liitteessä IV on säädetty (vastaa edellä mainittua Statlant-kyselylomaketta). (6) Tässä asetuksessa säädetyt toimenpiteet ovat neuvoston päätöksellä 72/279/ETY(2) perustetun pysyvän maataloustilastokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3880/91 liite I tämän asetuksen liitteellä I. 2 artikla Jäsenvaltiot voivat toimittaa tiedot tämän asetuksen liitteessä II esitettyä muotoa noudattaen. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 2001. Komission puolesta Pedro Solbes Mira Komission jäsen (1) EYVL L 365, 31.12.1991, s. 1. (2) EYVL L 179, 7.8.1972, s. 1. LIITE I LUETTELO LAJEISTA, JOISTA ILMOITETAAN KOILLIS-ATLANTILLA KALASTETTUJEN KAUPALLISTEN SAALIIDEN MÄÄRIÄ KOSKEVISSA TILASTOISSA Jäsenvaltioiden on ilmoitettava tähdellä (*) merkittyjen lajien nimellissaaliiden määrät. Muiden lajien saaliiden määrien ilmoittaminen on vapaaehtoista, kun kyseessä on yksittäisten lajien tunnistaminen. Kuitenkin silloin kun yksittäisiä lajeja koskevia tietoja ei ilmoiteta, tietojen on sisällyttävä kokoomaryhmiin. Jäsenvaltiot voivat ilmoittaa tiedot sellaisistakin lajeista, joita luettelossa ei ole, jos lajit on selvästi identifioitu. Huom. e.m.l. on lyhenne, joka tarkoittaa "ei muualla luokiteltu". >TAULUKON PAIKKA> LIITE II KOILLIS-ATLANTIN NIMELLISSAALISTIETOJEN TOIMITTAMINEN MAGNEETTISILLA TIETOVÄLINEILLÄ A. KOODAUSMUOTO Tiedot olisi toimitettava vaihtelevan pituisina tietueina siten, että tietueen kenttien välissä on kaksoispiste (:). Jokaiseen tietueeseen olisi sisällytettävä seuraavat kentät: >TAULUKON PAIKKA> a) Saalis on ilmoitettava maihintuotuna elopainona, joka on pyöristetty lähimpään tonniin. b) Määriin, jotka ovat alle puolen yksikön, liitetään merkintä "-1". c) Maakoodit: Itävalta AUT Belgia BEL Tanska DNK Suomi FIN Ranska FRA Saksa DEU Kreikka GRC Irlanti IRL Italia ITA Luxemburg LUX Alankomaat NLD Portugali PRT Espanja ESP Ruotsi SWE Yhdistynyt kuningaskunta GBR Englanti & Wales GBRA Skotlanti GBRB Pohjois-Irlanti GBRC Islanti ISL Norja NOR Bulgaria BGR Kypros CYP Tsekki CZE Viro EST Unkari HUN Latvia LVA Liettua LTU Malta MLT Puola POL Romania ROM Slovakia SVK Slovenia SVN Turkki TUR B. TAPA, JOLLA TIEDOT TOIMITETAAN EUROOPAN KOMISSIOLLE Tiedot olisi toimitettava sähköisessä muodossa (esimerkiksi sähköpostin liitetiedostona), mikäli mahdollista. Jos tämä ei ole mahdollista, hyväksytään tietojen toimittaminen 3,5" HD -levykkeellä.